CELEX: 32022R0731
Language: hu
Date: 2022-05-12 00:00:00
Title: A Bizottság (EU) 2022/731 végrehajtási rendelete (2022. május 12.) az Amerikai Egyesült Államokból származó biodízel behozatalára vonatkozó végleges dömpingellenes vám kivetéséről szóló (EU) 2021/1266 végrehajtási rendelet és az Amerikai Egyesült Államokból származó biodízel behozatalára vonatkozó végleges kiegyenlítő vámok kivetéséről szóló (EU) 2021/1267 végrehajtási rendelet módosításáról

2022.5.13.   
               
               
                  HU
               
               
                  Az Európai Unió Hivatalos Lapja
               
               
                  L 136/3
               
            
         A BIZOTTSÁG (EU) 2022/731 VÉGREHAJTÁSI RENDELETE
         (2022. május 12.)
         az Amerikai Egyesült Államokból származó biodízel behozatalára vonatkozó végleges dömpingellenes vám kivetéséről szóló (EU) 2021/1266 végrehajtási rendelet és az Amerikai Egyesült Államokból származó biodízel behozatalára vonatkozó végleges kiegyenlítő vámok kivetéséről szóló (EU) 2021/1267 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (4) bekezdésére és 14. cikke (5) bekezdésére, valamint az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) és különösen annak 23. cikke (6) bekezdésére,
         tekintettel az Amerikai Egyesült Államokból származó biodízel behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről szóló, 2021. július 29-i (EU) 2021/1266 bizottsági végrehajtási rendeletre (3) és az Amerikai Egyesült Államokból származó biodízel behozatalára vonatkozó végleges kiegyenlítő vámoknak az (EU) 2016/1037 európai parlamenti és tanácsi rendelet 18. cikke szerinti hatályvesztési felülvizsgálatot követő kivetéséről szóló, 2021. július 29-i (EU) 2021/1267 bizottsági végrehajtási rendeletre, (4)
         
         mivel:
         1.   HATÁLYBAN LÉVŐ INTÉZKEDÉSEK
         
         1.1.   Dömpingellenes vámok
         
         
                     (1)
                  
                  
                     A Tanács az 599/2009/EK rendelettel (5) tonnánként nettó 0 EUR-tól 198 EUR-ig terjedő vámtétellel végleges dömpingellenes vámot vetett ki az Amerikai Egyesült Államokból (a továbbiakban: Egyesült Államok) származó, következőképpen meghatározott termék behozatalára: szintézissel és/vagy hidrogénezéssel előállított, nem fosszilis eredetű zsírsav-monoalkil-észterek és/vagy paraffingázolaj (közismert nevén: biodízel) tiszta formában vagy olyan keverékben, amely 20 tömegszázaléknál nagyobb mennyiségben tartalmaz szintézissel és/vagy hidrogénezéssel előállított, nem fosszilis eredetű zsírsav-monoalkil-észtereket és/vagy paraffingázolajat. Az említett rendelettel kivetett dömpingellenes vámra a továbbiakban az „eredeti dömpingellenes intézkedések” fordulattal hivatkozunk. Az eredeti dömpingellenes intézkedések bevezetéséhez vezető vizsgálatra a továbbiakban az „eredeti dömpingellenes vizsgálat” fordulattal hivatkozunk.
                  
               
                     (2)
                  
                  
                     Kijátszásellenes vizsgálatot követően a Tanács a 444/2011/EU tanácsi végrehajtási rendelettel (6) az 599/2009/EK rendelettel kivetett végleges dömpingellenes vámot kiterjesztette a Kanadában feladott, akár Kanadából származóként, akár nem ilyenként bejelentett biodízel behozatalára. Ugyanezzel a rendelettel a Tanács az 599/2009/EK rendelettel kivetett végleges dömpingellenes vámot az Egyesült Államokból származó, olyan keverékben lévő biodízel behozatalára is kiterjesztette, amely legfeljebb 20 tömegszázalék mennyiségben tartalmaz szintézissel és/vagy hidrogénezéssel előállított, nem fosszilis eredetű zsírsav-monoalkil-észtereket és/vagy paraffingázolajat.
                  
               
                     (3)
                  
                  
                     A jelenleg hatályban lévő intézkedéseket az eredeti dömpingellenes intézkedések hatályvesztési felülvizsgálatát követően az (EU) 2021/1266 végrehajtási rendelettel bevezetett intézkedések alkotják. A hatályos vám a mintában szereplő exportáló gyártóktól érkező behozatal esetében tonnánként 0 EUR-tól 198 EUR-ig terjedő, a mintában nem szereplő együttműködő vállalatoktól érkező behozatal esetében tonnánként 115,6 EUR összegű, a minden más vállalattól érkező behozatal esetében pedig tonnánként 172,2 EUR összegű mértékvám formáját ölti.
                  
               
                     (4)
                  
                  
                     Az (EU) 2021/1266 végrehajtási rendelet 4. cikkének (2) bekezdése a következőképpen rendelkezik: „Az (EU) 2016/1036 rendelet 13. cikke (4) bekezdésének megfelelően a Bizottság a tanácsadó bizottsággal folytatott konzultációt követően meghozott határozatával engedélyezheti a 2. cikk (1) bekezdése és a 3. cikk (1) bekezdése által kiterjesztett vám alóli mentességet az azon vállalatoktól származó behozatalok tekintetében, amelyek nem játsszák ki az 1. cikkben elrendelt dömpingellenes intézkedéseket.”
                  
               1.2.   Kiegyenlítő vámok
         
         
                     (5)
                  
                  
                     A Tanács az 598/2009/EK rendelettel (7) tonnánként nettó 211,2 EUR-tól 237 EUR-ig terjedő vámtétellel végleges kiegyenlítő vámot vetett ki az Egyesült Államokból származó, következőképpen meghatározott termék behozatalára: szintézissel és/vagy hidrogénezéssel előállított, nem fosszilis eredetű zsírsav-monoalkil-észterek és/vagy paraffingázolaj (közismert nevén: biodízel) tiszta formában vagy olyan keverékben, amely 20 tömegszázaléknál nagyobb mennyiségben tartalmaz szintézissel és/vagy hidrogénezéssel előállított, nem fosszilis eredetű zsírsav-monoalkil-észtereket és/vagy paraffingázolajat. Az említett rendelettel kivetett kiegyenlítő vámra a továbbiakban az „eredeti kiegyenlítő intézkedések” fordulattal hivatkozunk. Az eredeti kiegyenlítő intézkedések bevezetéséhez vezető vizsgálatra a továbbiakban az „eredeti szubvencióellenes vizsgálat” fordulattal hivatkozunk.
                  
               
                     (6)
                  
                  
                     Kijátszásellenes vizsgálatot követően a Tanács a 443/2011/EU végrehajtási rendelettel (8) az 598/2009/EK rendelettel kivetett végleges kiegyenlítő vámot kiterjesztette a Kanadában feladott, akár Kanadából származóként, akár nem ilyenként bejelentett biodízel behozatalára. Ugyanezzel a rendelettel a Tanács az 598/2009/EK rendelettel kivetett végleges kiegyenlítő vámot az Egyesült Államokból származó, olyan keverékben lévő biodízel behozatalára is kiterjesztette, amely legfeljebb 20 tömegszázalék mennyiségben tartalmaz szintézissel és/vagy hidrogénezéssel előállított, nem fosszilis eredetű zsírsav-monoalkil-észtereket és/vagy paraffingázolajat.
                  
               
                     (7)
                  
                  
                     A jelenleg hatályban lévő intézkedéseket az eredeti kiegyenlítő intézkedések hatályvesztési felülvizsgálatát követően az (EU) 2021/1267 végrehajtási rendelettel bevezetett intézkedések alkotják. A jelenleg hatályban lévő kiegyenlítő vámok az exportáló gyártóktól érkező behozatalra kivetett, tonnánként nettó 211,2 EUR-tól 237 EUR-ig terjedő összegű mértékvám formáját öltik.
                  
               
                     (8)
                  
                  
                     Az (EU) 2021/1267 végrehajtási rendelet 4. cikkének (2) bekezdése a következőképpen rendelkezik: „Az (EU) 2016/1037 rendelet 23. cikke (6) bekezdésének megfelelően a Bizottság a tanácsadó bizottsággal folytatott konzultációt követően meghozott határozatával engedélyezheti a 2. cikk (1) bekezdése és a 3. cikk (1) bekezdése által kiterjesztett vám alóli mentességet az azon vállalatoktól származó behozatalok tekintetében, amelyek nem játsszák ki az 1. cikkben bevezetett kiegyenlítő intézkedéseket.”
                  
               2.   ELJÁRÁS
         
         2.1.   Mentesség iránti kérelem
         
         
                     (9)
                  
                  
                     Az Európai Bizottsághoz 2021. szeptember 7-én kérelem érkezett a Kanadában feladott, akár Kanadából származóként, akár nem ilyenként bejelentett biodízel behozatalára alkalmazandó dömpingellenes és kiegyenlítő intézkedések alóli mentesség iránt. A kérelmet a Verbio Diesel Canada Corporation vállalat (a továbbiakban: kérelmező) nyújtotta be.
                  
               
                     (10)
                  
                  
                     A kérelem bizonyítékokat tartalmazott arra vonatkozóan, hogy a Verbio olyan új exportáló gyártó, amely teljesíti az (EU) 2016/1036 rendelet (a továbbiakban: dömpingellenes alaprendelet) 13. cikkének (4) bekezdésében és az (EU) 2016/1037 rendelet (a továbbiakban: szubvencióellenes alaprendelet) 23. cikkének (6) bekezdésében a mentesség tekintetében megállapított kritériumokat, nevezetesen a következőket:
                     
                                 a)
                              
                              
                                 az intézkedések alapjául szolgáló vizsgálati időszak alatt nem exportálta a felülvizsgálat tárgyát képező terméket az Unióba;
                              
                           
                                 b)
                              
                              
                                 a vizsgálati időszak után exportált ténylegesen az Unióba, vagy visszavonhatatlan szerződéses kötelezettséget vállalt arra, hogy jelentős mennyiséget exportál az Unióba;
                              
                           
                                 c)
                              
                              
                                 nem folytatott kijátszást megvalósító gyakorlatot.
                              
                           
               
                     (11)
                  
                  
                     A Bizottság megállapította, hogy a kérelem elegendő bizonyítékot tartalmaz a dömpingellenes alaprendelet 13. cikkének (4) bekezdése és a szubvencióellenes alaprendelet 23. cikkének (6) bekezdése szerinti, arra vonatkozó vizsgálat megindításához, hogy adható-e a kérelmezőnek mentesség a kiterjesztett intézkedések alól.
                  
               2.2.   Az eljárás megindítása
         
         
                     (12)
                  
                  
                     A Bizottság 2021. december 7-én az (EU) 2021/2157 bizottsági végrehajtási rendelettel (9) megindította az (EU) 2021/1266 és az (EU) 2021/1267 végrehajtási rendelet annak meghatározása érdekében történő felülvizsgálatát, hogy adható-e mentesség a kérelmezőnek a kiterjesztett intézkedések alól. Ugyanebben a rendeletben a Bizottság hatályon kívül helyezte az (EU) 2021/1266 végrehajtási rendelettel a kérelmezőtől érkező biodízel-behozatal tekintetében kivetett dömpingellenes vámokat, és utasította a vámhatóságokat a szóban forgó behozatalok nyilvántartásba vételéhez szükséges lépések megtételére.
                  
               
                     (13)
                  
                  
                     A Bizottság felkérte az érdekelt feleket, hogy a felülvizsgálatban való részvétel érdekében vegyék fel vele a kapcsolatot. Valamennyi érdekelt fél lehetőséget kapott arra, hogy az (EU) 2021/2157 végrehajtási rendeletben megállapított határidőn belül az eljárás megindításával kapcsolatban észrevételeket tegyen, és kérje a Bizottság vagy a kereskedelmi ügyekben eljáró meghallgató tisztviselő előtti meghallgatását. Sem észrevétel, sem meghallgatás iránti kérelem nem érkezett.
                  
               2.3.   A felülvizsgálat tárgyát képező termék
         
         
                     (14)
                  
                  
                     A felülvizsgálat tárgyát képező termék: a Kanadában feladott, akár Kanadából származóként, akár nem ilyenként bejelentett, jelenleg az ex 1516 20 98 (TARIC-kód: 1516209821), ex 1518 00 91 (TARIC-kód: 1518009121), ex 1518 00 99 (TARIC-kód: 1518009921), ex 2710 19 43 (TARIC-kód: 2710194321), ex 2710 19 46 (TARIC-kód: 2710194621), ex 2710 19 47 (TARIC-kód: 2710194721), ex 2710 20 11 (TARIC-kód: 2710201121), ex 2710 20 16 (TARIC-kód: 2710201621), ex 3824 99 92 (TARIC-kód: 3824999210), ex 3826 00 10 (TARIC-kódok: 3826001020, 3826001050, 3826001089) és ex 3826 00 90 (TARIC-kód: 3826009011) KN-kódok alá tartozó, szintézissel és/vagy hidrogénezéssel előállított, nem fosszilis eredetű zsírsav-monoalkil-észterek és/vagy paraffingázolaj (közismert nevén: biodízel) tiszta formában vagy olyan keverékben, amely 20 tömegszázaléknál nagyobb mennyiségben tartalmaz szintézissel és/vagy hidrogénezéssel előállított, nem fosszilis eredetű zsírsav-monoalkil-észtereket és/vagy paraffingázolajat.
                  
               2.4.   Felülvizsgálati időszak
         
         
                     (15)
                  
                  
                     A felülvizsgálat a 2009. április 1-jétől 2021. szeptember 30-ig tartó időszakra (a továbbiakban: felülvizsgálati időszak) terjedt ki.
                  
               2.5.   Vizsgálat
         
         
                     (16)
                  
                  
                     A Bizottság a vizsgálathoz szükségesnek tartott információk összegyűjtése érdekében 2021. december 7-én felkérte a kérelmezőt egy kérdőív kitöltésére. A kérelmező 2022. január 6-án benyújtotta kitöltött kérdőívét.
                  
               3.   TÉNYMEGÁLLAPÍTÁSOK
         
         
                     (17)
                  
                  
                     A (10) preambulumbekezdés szerinti a) kritérium tekintetében a bizonyítékok igazolták, hogy a kérelmező valódi kanadai biodízelgyártó. A vállalatot 2019-ben alapították egy eszközvásárlási megállapodás nyomán, amelynek értelmében a társaság megvásárolt egy meglévő biodízelgyártó üzemet. A vizsgálat keretében megállapítást nyert továbbá, hogy a kérelmező csak 2019 augusztusában kezdte el a biodízel gyártását. Ebből következően a kérelmező nem létezett az eredeti vizsgálatok vizsgálati időszaka alatt (2009. április 1. – 2010. június 30.), ennélfogva nem is exportálhatott biodízelt az Unióba ebben az időszakban. A kérelmező tehát megfelelt az a) kritériumnak.
                  
               
                     (18)
                  
                  
                     A (10) preambulumbekezdés szerinti b) kritérium tekintetében a Bizottság a kérelmező által benyújtott dokumentumok alapján megállapította, hogy a kérelmező 2021 júliusában, tehát az eredeti vizsgálatok vizsgálati időszaka után exportált biodízelt az Unióba. A kérelmező tehát a b) kritériumnak is megfelelt.
                  
               
                     (19)
                  
                  
                     A (10) preambulumbekezdés szerinti c) kritérium tekintetében a Bizottság nem azonosított olyan bizonyítékot, amely arra utalt volna, hogy a kérelmező a 2019-es alapítása óta vásárolt volna biodízelt az Egyesült Államokból, és/vagy hogy kijátszást megvalósító gyakorlatot folytatott volna. Ellenkezőleg, a Bizottság a benyújtott dokumentumok alapján azt állapította meg, hogy a kérelmező valódi biodízelgyártó Kanadában.
                  
               
                     (20)
                  
                  
                     Végezetül a Bizottság a kérelmező által benyújtott dokumentumok alapján azt is megállapította, hogy a kérelmező nem áll kapcsolatban egyetlen, a dömping- vagy a szubvencióellenes intézkedések hatálya alá tartozó, az Egyesült Államokban működő exportáló gyártóval sem.
                  
               
                     (21)
                  
                  
                     Következésképpen a Bizottság arra a következtetésre jutott, hogy a kérelmező teljesíti a dömpingellenes alaprendelet 13. cikkének (4) bekezdésében és a szubvencióellenes alaprendelet 23. cikkének (6) bekezdésében foglalt kritériumokat. Ennek megfelelően a kérelmezőt mentesíteni kell az (EU) 2021/1266 és az (EU) 2021/1267 végrehajtási rendelettel kivetett, hatályban lévő dömpingellenes és kiegyenlítő vámok alkalmazása alól.
                  
               
                     (22)
                  
                  
                     Az (EU) 2021/1266 és az (EU) 2021/1267 végrehajtási rendeletet mindezeknek megfelelően módosítani kell.
                  
               4.   A KITERJESZTETT INTÉZKEDÉSEK ALÓL MENTESSÉGBEN RÉSZESÜLŐ VÁLLALATOK JEGYZÉKÉNEK MÓDOSÍTÁSA
         
         
                     (23)
                  
                  
                     A fenti ténymegállapítások figyelembevételével a Bizottság az (EU) 2021/1266 végrehajtási rendelet, illetve az (EU) 2021/1267 végrehajtási rendelet 4. cikkének (2) bekezdése alapján arra a következtetésre jutott, hogy a kérelmezőt fel kell venni az (EU) 2021/1266 végrehajtási rendelettel, illetve az (EU) 2021/1267 végrehajtási rendelettel kivetett dömpingellenes és kiegyenlítő intézkedések alól mentességben részesülő vállalatok jegyzékére.
                  
               
                     (24)
                  
                  
                     Az érdekelt felek értesítést kaptak arról, hogy a Bizottság mentesíteni kívánja a Verbiót a Kanadában feladott biodízelre vonatkozó dömpingellenes és kiegyenlítő vámok alkalmazása alól, és felkérést kaptak észrevételeik megtételére. Észrevétel nem érkezett.
                  
               
                     (25)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/1266 végrehajtási rendelet 2. cikkének (1) bekezdésében található táblázat helyébe a következő táblázat lép:
            
                        Ország
                     
                     
                        Vállalat
                     
                     
                        TARIC-kiegészítő kód
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            2. cikk
            Az (EU) 2021/1267 végrehajtási rendelet 2. cikkének (1) bekezdésében található táblázat helyébe a következő táblázat lép:
            
                        Ország
                     
                     
                        Vállalat
                     
                     
                        TARIC-kiegészítő kód
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            3. cikk
            
               (1)   A vámhatóságok a behozataloknak az (EU) 2021/2157 végrehajtási rendelet 3. cikkében elrendelt nyilvántartásba vételét megszüntetik.
            
            
               (2)   A Bizottság a nyilvántartásba vett behozatalokra nem vet ki visszaható hatállyal végleges vámot.
            
         
         
            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  HL L 176., 2016.6.30., 55. o.
         
         
            (3)  HL L 277., 2021.8.2., 34. o.
         
         
            (4)  HL L 277., 2021.8.2., 62. o.
         
         
            (5)  A Tanács 599/2009/EK rendelete (2009. július 7.) az Egyesült Államokból származó biodízel behozatalára vonatkozó végleges dömpingellenes vám kivetéséről és a behozatalra megállapított ideiglenes vám végleges beszedéséről (HL L 179., 2009.7.10., 26. o.).
         
            (6)  A Tanács 444/2011/EU végrehajtási rendelete (2011. május 5.) az 599/2009/EK rendelettel kivetett, az Egyesült Államokból származó biodízel behozatalára vonatkozó végleges dömpingellenes vámnak a Kanadában feladott biodízel behozatalára – függetlenül attól, hogy Kanadából származóként jelentették-e be – történő kiterjesztéséről, az 599/2009/EK rendelettel kivetett végleges dömpingellenes vámnak az Egyesült Államokból származó, legfeljebb 20 tömegszázalék biodízelt tartalmazó keverékben előforduló biodízel behozatalára történő kiterjesztéséről, valamint a Szingapúrban feladott behozatalokra vonatkozó vizsgálat megszüntetéséről (HL L 122., 2011.5.11., 12. o.).
         
            (7)  A Tanács 598/2009/EK rendelete (2009. július 7.) az Egyesült Államokból származó biodízel behozatalára vonatkozó végleges kiegyenlítő vám kivetéséről és a behozatalra megállapított ideiglenes vám végleges beszedéséről (HL L 179., 2009.7.10., 1. o.).
         
            (8)  A Tanács 443/2011/EU végrehajtási rendelete (2011. május 5.) az 598/2009/EK rendelettel kivetett, az Egyesült Államokból származó biodízel behozatalára vonatkozó végleges kiegyenlítő vámnak a Kanadában feladott biodízel behozatalára – függetlenül attól, hogy Kanadából származóként jelentették-e be – történő kiterjesztéséről, az 598/2009/EK rendelettel kivetett végleges kiegyenlítő vámnak az Egyesült Államokból származó, legfeljebb 20 tömegszázalék biodízelt tartalmazó keverékben előforduló biodízel behozatalára történő kiterjesztéséről, valamint a Szingapúrban feladott behozatalokra vonatkozó vizsgálat megszüntetéséről (HL L 122., 2011.5.11., 1. o.).
         
            (9)  A Bizottság (EU) 2021/2157 végrehajtási rendelete (2021. december 6.) a Kanadában feladott, akár Kanadából származóként, akár nem ilyenként bejelentett biodízel behozatalára vonatkozó végleges dömpingellenes és kiegyenlítő vám kiterjesztésével kapcsolatos (EU) 2021/1266 és (EU) 2021/1267 végrehajtási rendelet felülvizsgálatának az intézkedések alól egy kanadai exportáló gyártó számára biztosítható mentesség lehetőségének megállapítása céljából történő megindításáról, a dömpingellenes vámnak az érintett exportáló gyártótól származó behozatalok tekintetében való hatályon kívül helyezéséről, valamint az érintett exportáló gyártótól érkező behozatalokra vonatkozó nyilvántartásbavételi kötelezettség bevezetéséről (HL L 436., 2021.12.7., 28. o.).